Document ID: 32002L0041

Id-Direttiva tal-Kummissjoni 2002/41/KE
tas-17 ta' mejju 2002
li tadatta għall-progress tekniku d-direttiva 95/1/KE tal-parlament ewropew u tal-kunsill dwar il-veloċità massima ddisinjata, it-torque massimu u l-qawwa netta massima tal-magna ta' vetturi bil-mutur b'żewġ roti jew bi tlieta
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 92/61/KEE tat-30 ta' Ġunju 1992 li għandha x'taqsam ma' l-approvazzjoni tat-tip ta' veturi bil-mutur b'żewġ roti jew bi tlieta [1], kif l-aħħar emendata mid-Direttiva tal-Parlament Ewropew u tal-Kunsill 2000/7/KE [2] u b'mod partikolari l-Artikolu 16 tagħha,
Wara li kkunsidrat id-Direttiva 95/1/KE tal-Parlament Ewropew u tal-Kunsill tat-2 ta' Frar 1995 dwar il-veloċità massima ddisinjata, it-torque massimu u l-qawwa netta massima tal-magna ta' vetturi bil-mutur b'żewġ roti jew bi tlieta [3], u b'mod partikolari l-Artikolu 4 tagħha,
Billi:
(1) Id-Direttiva 95/1/KE hija waħda mid-direttivi separati taħt il-proċedura Komunitarja ta' l-approvazzjoni tat-tip introdotta bid-Direttiva 92/61/KEE. Id-dispożizzjonijiet tad-Direttiva 92/61/KEE li jirrelataw għas-sistemi, il-komponenti u l-unitajiet tekniċi separati għal vetturi għalhekk japplikaw għad-Direttiva 95/1/KE.
(2) Sabiex is-sistema kompleta ta' l-approvazzjoni tat-tip tiffunzjona sewwa huwa neċessarju li jiġu kkjarifikati jew supplimentati ċerti ħtiġiet tad-Direttiva 95/1/KE.
(3) Għal dak l-iskop, huwa neċessarju li jiġu speċifikati l-valuri li għandhom jiġu iskritti fir-rapport tat-test sabiex tiġi assigurata l-applikazzjoni konsistenti tad-Direttiva 95/1/KE fil-każ ta' ċiklomuturi, muturi u triċikli b'magni bl-ispark-ignition u vetturi bil-mutur b'żewġ jew bi tlett roti b'inġenji ta' ignition bil-kompressjoni.
(4) Id-Direttiva 95/1/KE għandha għalhekk tiġi emendata kif adattat.
(5) Il-miżuri previsti f'din id-Direttiva huma skond l-opinjoni tal-Kumitat għal Adattament għall-Progress Tekniku stabbilit taħt l-Artikolu 13 tad-Direttiva tal-Kunsill 70/156/KEE [4], kif l-aħħar emendata bid-Direttiva tal-Kummissjoni 2001/116/KE [5],
ADOTTAT DIN ID-DIRETTIVA:
Artikolu 1
L-Annessi mad-Direttiva 95/1/KE huma emendati skond l-Anness ma' din id-Direttiva.
Artikolu 2
1. B'effett mill-1 ta' Lulju 2003, Stati Membri ma jistgħux, għal raġunijiet li jirrelataw għall-veloċità massima ddisinjata, it-torque massimu u l-qawwa massima netta tal- magna:
- jirrifjutaw li jagħtu approvazzjoni tat-tip tal-KE għal tip ta' vettura bil-mutur b'żewġ roti jew bi tlieta, jew
- jipprojbixxu r-reġistrazzjoni, il-bejgħ jew id-dħul fis-servizz ta' vetturi bil-mutur b'żewġ roti jew bi tlieta;
jekk il-veloċità massima ddisinjata, it-torque massimu u l-qawwa massima netta tal-magna tal-vetturi jikkonformaw mal-ħtiġiet tad-Direttiva 95/1/KE, kif emendata b'din id-Direttiva.
2. B'effett mill-1 ta' Jannar 2004, Stati Membri għandhom jirrifjutaw li jagħtu approvazzjoni tat-tip tal-KE għal kwalunkwe tip ġdid ta' vettura bil-mutur b'żewġ roti jew bi tlieta għal raġunijiet li jirrelataw għall-veloċità massima ddisinjata, it-torque massimu u l-qawwa massima netta tal-magna jekk il-ħtiġiet tad-Direttiva95/1/KE, kif emendata b'din id-Direttiva, mhumiex sodisfatti.
Artikolu 3
1. Stati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma' din id-Direttiva sa mhux iktar tard mit-30 ta' Ġunju 2003. Għandhom minnufih jinfurmaw lill-Kummissjoni b'dan.
Meta Stati Membri jadottaw dawk id-dispożizzjonijiet, għandu jkollhom referenza għal din id-Direttiva jew għandu jkollhom magħhom din ir-referenza fl-okkażjoni tal-pubblikazzjoni uffiċjali tagħhom. Stati Membri għandhom jiddeterminaw kif għandha ssir din ir-referenza.
2. Stati Membri għandhom jikkomunikaw lill-Kummissjoni d-dispożizzjonijiet ewlenija tal-liġi nazzjonali li huma jadottaw fil-qasam kopert b'din id-Direttiva.
Artikolu 4
Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 5
Din id-Direttiva hija ndirizzata lill-Istati Membri.
Magħmula fi Brussel, fis-17 ta' Mejju 2002.

Labels: 7
8
15